EIA ວ່າ ຫວຽດນາມພົວພັນ ກັບການລັກລອບ ຂົນໄມ້ເຖື່ອນຈາກລາວ (ເບິ່ງວີດີໂອຂອງ EIA)
ກອງ​ໄມ້​ໃຫຍ່​ໆທີ່​ເຫັນ​ຢູ່​ນີ້ ​ແມ່ນກໍາລັງ​ລໍຖ້າ​ ການ​ລໍາລຽງ​ໄປ​ຍັງ​ ປະ​ເທດເພື່ອນ​ບ້ານ​ຫວຽດນາມ ​ຜ່ານ​ດ່ານ​ຊາຍ​ແດນ.
ກຸ່ມເຄຶ່ອນໄຫວທີ່ຊື່ວ່າ ອົງການສືບສວນສະພາບແວດລ້ອມ ຫລື EIA ກ່າວວ່າ ກອງທັບ ຫວຽດນາມມີສ່ວນພົວພັນກັບການລັກລອບຂົນໄມ້ເຖື່ອນອອກຈາກລາວ ເຖິງແມ່ນກົດໝາຍ ສັ່ງຫ້າມການສົ່ງອອກສິນຄ້າປະເພດໄມ້ທ່ອນກໍຕາມ ນາຍ Ron Corben ຜູ້ສື່ຂ່າວວີໂອເອ ທີ່ບາງກອກ ລາຍງານມາວ່າ ຫວຽດນາມປະຕິເສດຕໍ່ຂໍ້ກ່າວຫາດັ່ງກ່າວແລະເວົ້າວ່າ ຕົນເອງ ກໍກໍາລັງປະຕິບັດງານກັບລັດຖະບານລາວ ເພື່ອປ້ອງກັນການລັກລອບຄ້າໄມ້ເຖື່ອນນັ້ນຢູ່ເຊັ່ນ ກັນ ວັນນະສອນມີລາຍລະອຽດມາສະເໜີທ່ານ ລາຍງານຂອງອົງການສືບສວນສະພາບແວດລ້ອມ the Environmental Investigation Agency ຫລື EIA ເວົ້າວ່າ ຮູບວີດີໂອທີ່ພວກນັກເຄື່ອນໄຫວຂອງຕົນໄດ້ລັກລອບຖ່າຍເອົາໃນໄລຍະສອງປີຜ່ານມາ ສະແດງໃຫ້ເຫັນວ່າ ໄມ້ທ່ອນຈາກລາວນັ້ນໄດ້ຖືກລັກລອບເອົາໄປຍັງໂຮງງານຜະລິດເຄຶ່ອງເຟີນິເຈີຫລືເຄື່ອງເຮືອນ ຢູ່ໃນຫວຽດນາມໄດ້ ໂດຍວິທີໃດ ຄໍາບັນລະຍາຍໃນຮູບເງົາວີດີໂອເວົ້າວ່າ: ລາຍງານດັ່ງກ່າວທີ່ຖືກນໍາອອກເຜີຍແຜ່ເມື່ອອາທິດແລ້ວນີ້ ເວົ້າວ່າ ອຸດສາຫະກໍາໄມ້ທີ່ ກໍາລັງຈະເຣີນເຕີບໂຕຂອງຫວຽດນາມ ທີ່ມີມູນຄ່າສົ່ງອອກ 4 ພັນລ້ານໂດລາຕໍ່ປີນັ້ນ ແມ່ນເປັນໂຕຊຸກຍູ້ການຄ້າໄມ້ເຖື່ອນໃນລາວ ຊຶ່ງລາວເປັນປະເທດທີ່ຍັງມີປ່າຝົນດົງດິບ ທີ່ຮວມຢູ່ໃນພວກປ່າໄມ້ເຂດຮ້ອນທີ່ບໍ່ໄດ້ຖືກບຸກເບີກ ທີ່ຫລົງເຫລືອຢູ່ສຸດທ້າຍ ໃນເຂດ ແມ່ນໍ້າຂອງນັ້ນ ລາຍງານຂອງອົງການ EIA ກ່າວຫາກອງທັບຫວຽດນາມວ່າ ໃຫ້ສິນບົນແກ່ພວກເຈົ້າ ໜ້າທີ່ລາວ ແລ້ວກໍລັກລອບຂົນສົ່ງໄມ້ໄປຍັງໂຮງງານຜະລິດເຟີນິເຈີ ໃນຫວຽດນາມ ອົງການ EIA ລະບຸຊື່ ບໍລິສັດຮ່ວມມືດ້ານເສດຖະກິດຂອງຫວຽດນາມ ວ່າເປັນຕົວການ ໃຫຍ່ໃນການຄ້າຜິດກົດໝາຍນີ້ ແລະກ່າວວ່າບໍລິສັດນີ້ແມ່ນຢູ່ ໃຕ້ການກໍາກັບດູແລຂອງ ໜ່ວຍນຶ່ງຂອງກອງທັບຫວຽດນາມ ທີ່ເມືອງວິນ ທ່ານ ຈູລຽນ ນິວແມນ (Julian Newman) ນັກຄົ້ນຄ້ວາຂອງອົງການສືບສວນ EIA ກ່າວວ່າ ການສໍ້ລາດບັງຫລວງຫລືຄໍຣັບຊັ່ນ ໄດ້ເອື້ອອໍານວຍໃຫ້ການຄ້າເຖື່ອນທີ່ວ່ານີ້ ດໍາເນີນຕໍ່ມາໄດ້ເລື້ອຍໆ ໂດຍທີ່ສ້າງປະໂຫຍດໃຫ້ພວກປະຊາຄົມທ້ອງຖີ່ນໜ້ອຍທີ່ສຸດ ທ່ານ ນີວແມນ ເວົ້າວ່າ ໃນການສະແດງຄວາມເຫັນຕໍ່ວິທະຍຸວີໂອເອ ໂຄສົກຍິງຄົນນຶ່ງຂອງກະຊວງການຕ່າງປະເທດ ຫວຽດນາມ ປະຕິເສດວ່າ ກອງທັບຫວຽດນາມບໍ່ໄດ້ມີການພົວພັນ ໃນການລັບລອບຂົນສົ່ງ ໄມ້ທ່ອນໄປຈາກລາວນັ້ນ ໂຄສົກ ເວົ້າວ່າ ຫວຽດນາມແມ່ນມີກົດຫ້າມການລັກລອບຂົນສົ່ງ ໄມ້ເຖື່ອນ ແລະຕັດໄມ້ເຖື່ອນ ຢ່າງເຂັ້ມງວດ ພວກເຈົ້າໜ້າທີ່ຫວຽດນາມຍັງໄດ້ບອກກັບອົງການສື່ມວນຊົນອື່ນໆວ່າ ບໍລິສັດຮ່ວມມືເສດຖະ ກິດ ມີໃບອະນຸບາດຈາກລັດຖະບານລາວ ເພື່ອນໍາເຂົ້າໄມ້ໄປຍັງຫວຽດນາມ ໃນປີ 1997 ຫວຽດນາມໄດ້ສັ່ງຫ້າມການຕັດໄມ້ຢູ່ພາຍໃນປະເທດເປັນສ່ວນໃຫຍ່ ແລະເວລາ ນີ້ ຫວຽດນາມແມ່ນນໍາເຂົ້າ 80 ເປີເຊັນຂອງໄມ້ທັງໝົດທີ່ຕົນຕ້ອງການໃຊ້ ລາຍງານຂອງອົງການ EIA ເວົ້າວ່າ ມູນຄ່າການນໍາເຂົ້າໄມ້ໄດ້ຖີບຕົວສູງຂຶ້ນຈາກ 123 ລ້ານ ໂດລາ ໃນປີ 2000 ເປັນຫລາຍກ່ວານຶ່ງພັນລ້ານໂດລາໃນປີ 2008 ອົງການນີ້ເວົ້າຕໍ່ໄປວ່າ ໄມ້ເຖື່ອນທີ່ມາຈາກ ສປປ ລາວ ແມ່ນປະກອບເປັນ 16 ເປີເຊັນ ຂອງຈໍານວນທັງໝົດ ຝ່າຍພວກເຈົ້າໜ້າທີ່ລາວກໍໄດ້ ເວົ້າ ເມື່ອບໍ່ເທົ່າໃດເດືອນຜ່ານ ມານີ້ວ່າ ພວກຕົນກໍາລັງເພີ່ມ ທະວີຄວາມພະຍາຍາມເພື່ອ ຍຸຕິການຄ້າໄມ້ເຖື່ອນ ໃນ ເດືອນມິຖຸນາຜ່ານມານີ້ ນາ ຍົກລັດຖະມົນຕີລາວ ທ່ານ ທອງສິງ ທໍາມະວົງ ກໍໄດ້ ອອກຄໍາສັ່ງໃຫ້ຮັດເຄ່ງຂຶ້ນ ການນໍາໃຊ້ມາດຕະການຕໍ່ ຕ້ານການຕັດໄມ້ເຖື່ອນແລະ ລັກລອບຂົນສົ່ງໄມ້ເຖື່ອນ ອອກນອກປະເທດນັ້ນ ຢ່າງໃດກໍຕາມ ອົງການ EIA ກ່າວວ່າ ເຖິງແມ່ນຈະມີການອອກກົດໝາຍຫ້າມດັ່ງກ່າວ ແຕ່ ສະຖານນະການກໍຍັງ “” ຄວາມໜາແໜ້ນຂອງປ່າໄມ້ລາວ ໄດ້ລົດຕໍ່າລົງຢ່າງວ່ອງໄວໃນໄລຍະ 40–50 ປີຜ່ານມາ ຄື ຈາກ 60 ເປີເຊັນ ໃນຊຸມປີ 1960 ລົງມາ ເຫລືອຢູ່ປະມານ 40 ເປີເຊັນ ໃນປັດຈຸບັນນີ້